benxh/qysh-me-shqip-scrape-dataset huggingface dataset:
Qysh me siguru të ardhura online tani që po punoni nga shtëpia?


				
			Puna online nuk është aq e lehtë sa duket.  Nuk është lehtë të sigurosh të ardhura online. Megjithatë, tani që jeni të izoluar në shtëpi do t\’ju duhet të gjeni një mënyrë se si të punoni e të siguroni të ardhura. Prandaj, në këtë artikull keni disa profesione shumë të kërkuara që ia vlen t’i rmerrni seriozisht për të siguruar të ardhura të mira online.
Graphic Designer 
Një nga faqet e internetit dhe shërbimet e mia të preferuara është 99design. Dhe disa nga grafik disajnerët më të mirë ndodhen në 99designs. Rregjistrohuni për një llogari falas dhe krijoni modele në projekte për të provuar dhe për të fituar projektin e kompanisë. Dizajni grafik kërkon shumë kohë, por nëse është diçka që ju pëlqen të bëni – nuk do t’ju bëj përshtypje të punoni ekstra duke bërë diçka për të cilën jeni të apasionuar.
Krijues i përmbajtjes
Thënia e shekullit 21 duket se qënka \”Përmbajtja është mbreti\”. Dhe mesa duket kompanitë janë të gatshme të paguajnë shumë për të marrë krijuesit më të mirë të përmbajtjes. Nëse keni një aftësi të mirë për krijimin e një përmbajtjee që tërheq vëmendje, video, shkrime etj atëhere shfytëzojeni. Të bëheni krijues i përmbajtjes është një mënyrë fantastike se si të fitoni para në Internet.
Krijues videosh
Krijuesi i videove është diçka që disa njerëz dinë të bëjnë dhe shumë njerëz janë të gatshëm të paguajnë. Nuk është e pazakontë që një prodhues videosh të marrë një pagë rreth 150 dollarë në orë. Shpesh, pengesa më e madhe për prodhimin e videove është gjetja e klientëve. Disa mënyra të mira për të gjetur klientë është të bëni punë më të vogla në vendet e tregut si Fiverr dhe Upwork.
Konsulent i reklamave në Facebook / Google
Facebook dhe Google renditen # 1 dhe # 2 si faqet e internetit më të vizituara në internet. Kjo është arsyeja pse ata janë dy gjigantët më të mëdhenj të reklamave në të gjithë botën. Ndërsa shumë biznese i dinë faktet – ata kanë ZERO ide se si të tregtohen efektivë në të dyja platformat. Mësojeni këtë aftësi dhe përkushtojini në mënyrë që të siguroni punë tek shumë platforma që kanë nevojë për ndihmën tuaj
Fotograf
Mësoni se si të fitoni para në Internet nga fotografia edhe pse e dimë se nuk është e lehtë. Përdorni shërbimin si SmugMug për të shitur me lehtësi fotot tuaja dhe të fitoni para në internet. E dimë se nuk është një punë fort e lehtë, megjithatë, foto me koncepte abstrakte kërkohen pafund nga blogje të ndryshme. 
Influencër në rrjetet sociale
A keni ndonjë aftësi për rrjetet më të fundit sociale? Nëse mendoni se keni atë që duhet për të qenë virale në Instagram, YouTube, Snapchat, Musical.ly, etj, atëherë do të dini se si të fitoni para në internet. Epo – në të vërtetë paratë do t\’ju vijnë vetë, pjesa më e vështirë është të bëhesh influencër me shumë folloëers. Për këtë do t’ju duhet të perkushtoheni, ama nëse keni dëshirën e mirë dhe vullnet, do filloni të fitoni shumë para. Sigurisht që ka edhe shumë profesione të tjera fitimprurëse të cilat do t’jua sjell në artikujt e ardhshëm.
Qysh me përgatit kek me avokado, kungull  dhe çokollatë?


				
			
Qysh me përgatit kek me avokado, kungull të njomë dhe çokollatë të zezë? Ju ka shkuar ndonjehere ndermend te perdorni kungullin e njome dhe avokadon ne nje embelsire? Nese jo, duhet patjeter te provoni kete kek me çokollate!
Me besoni qe butesia dhe aroma e tij ndersa piqet, do ti bej te gjithe te harrojne qe ne brendesi ndodhen edhe fruta edhe perime… Per me teper ne kete recete nuk eshte perdorur as vaj dhe as gjalpe, vetem yndyra qe permban natyralisht avokado, qe eshte super e shendetshme!

Racione: 6-8 persona
Kohë: 45-50 min
Vështirësia: e thjeshtë


Perberesit per kek me avokado:

150gr miell 00
50gr kakao te hidhur
1 luge çaji pluhur pjekes me vanilje
1 luge çaji kanelle pluhur
1/2 luge çaji kripe
2 veze
1 avokado te bute, te shtypur me pirun
230gr sheqer te bardhe
3 kunguj te njome, te grire ne rende
150gr çokollate te zeze me 65% kakao, te grire imet (ose copeza çokollate)

Pergatitja:
Bashkojme ne nje ene duke i situr nje nga nje te gjithe perberesit e thate: miellin, kakaon, pluhurin pjekes, kanellen dhe kripen. Ne nje tjeter ene rrahim me pirun vezet, shtojme avokadon, sheqerin, kungujt e grire dhe çokollaten e zeze. Shtojme edhe perzierjen me miell e kakao duke i trazuar mire derisa te formohet nje brume i njetrajtshem. Lyejme me pak vaj dhe miell nje forme drejtekendore me gjatesi 28cm, hedhim ne te brumin e kekut dhe e nivelojme me kujdes.
E pjekim ne furre te parangrohur ne 180°C per 45-50 minuta, duke bere gjithmone proven e pirunit. E leme te ftohet plotesisht perpara se ta presim ne feta. Ky kek eshte ideal nese konsumohet ne vere me pak akullore me vanilje ose ne dimer me pak krem pana te rrahur.
Qysh me shtu peshë?


				
			Për të fituar gjysë kilogrami në ditë, ju duhen 3500 kalori më shumë se nevoja ditore e nevojshme. Mesatarja e kalorive të nevojshme në bazë ditore është me vlerë rreth 2000, që nënkupton se ju nevoiten 5,500 kalori që të shtoni në peshë.
Kjo mund të jetë

3 gota verë,
2 krahë pule,
dy racione patate të skuqura,
dy copë torte me çokollatë,
2 gota lëng të gazuar me sheqer.

Kjo është një tepricë e ushqimit, por sërish nuk është e mjaftueshme që të rrumbullakësojë ato 3,500 kalori. Ekzistojnë prova shkencore që sugjerojnë se është vështirë të fitoni peshë brenda një dite si pasojë e tepricës së ushqimit. Kjo ditë e stërngopur me ushqim mund të shkaktojë fryerje dhe ndjesinë e rëndimit të stomakut të nesërmen. Por, nëse i riktheheni rutinës suaj të ushqimit dhe ushtrimeve, mos keni frikë se mund të fitoni peshë dhe kilograme të tepërta.
Qysh me përgatit recetën për sallatën më të mirë me kastravec


				
			Qysh me përgatit recetën për sallatën më të mirë me kastravec. Racion i shëndetshëm dhe i shijshëm për të gjithë ata të cilët dëshirojnë të humbin peshë. Sallata freskuese me kastravec dhe perime e jogurt – recetë e cila premton! 
Sallata nga kastravecët me rrepëlakër dhe mollë përgatitet shpejt, por është e shkëlqyeshme edhe për fëmijë, transmeton Telegrafi. Me disa copë buke sallata do të jetë racion i lehtë për mbrëmjet verore.
Përbërësit për sallatën më të mirë me kastravec:

2 mollë;
1 rrepëlakër e vogël;
1 kastravec;
4 grushte rukolë;
3 lugë përzierje drithërash,
bizele sipas shijes.

Përbërësit për shtojcë:

180 g jogurt grek apo jogurt të dendur;
1 thelb i vogël hudhre;
1 limon;
kripë;
piper;
1 lugë mjaltë;
vaj ulliri.

Përgatitja:
Priteni në copa të mëdha kastravecin, mollët dhe rrepëlakrën bashkë me bizele nëse doni. Përzieni me pak lëng limoni dhe vaj ulliri. Bëni salcën nga të gjithë përbërësit e përmendur, qitni sipër kastravecëve, mollëve dhe rrepëlakrës dhe qitni mëlmesa me pak vaj ulliri. Rukolën lajeni dhe vendoseni në tepsi.
Mbi rukolë qitni kastravecin, mollët dhe rrepëlakrën me dresingun. Në majë qitni përzierjen e drithërave. Nëse nuk keni mollë, zëvendësoni me copa pjepri. Pjepri është më pak kërcëllues, mirëpo do të përshtatet shkëlqyeshëm në kombinimin e shijes.
Vit te sukseshem? Si ta planifikoni?


				
			Vit te sukseshem? Fundi i vitit është periudha e reflektimit për vitin që po shkon por edhe koha e planifikimit për një vit të sukseshëm.
Mirëpo cili është çelsi i suksesit? Unë them planifikimi. Normalisht se shpesh herë edhe planet ndyshojnë, evoulojnë dhe dalin përtej pritshmërive. Mirëpo është e rëndësishmë në çdo vit të ri, ashtu si në çdo fillim të ri, të krijohen plane dhe objektiva të cilat synohet të ndiqen. Nëse doni të planifikoni vitin 2021 si një vit të sukseshëm ne kemi disa këshilla për ju.
Vit te sukseshem? Caktoni prioritetet
Këtë vit përqendrohuni më shumë në cilësi. Vendosni synime për vitin e ardhshëm dhe krijoni rezolucione që mund të realizoni në të vërtetë. Lërni anash disa qe janë në listën tuaj tash e shumë vite, e për të cilat nuk po shfaqni interesim më. Prandaj bëhuni më specifik! Përcaktohuni në objektiva kryesore, pa marrë parasysh me çka kanë të bëjnë ato.
Ndryshoni rutinën tuaj
Përcaktohuni këtë vit për një rutinë që lejon momente për reflektim, pushim dhe të qenit plotësisht të pranishëm. Thjeshtoni orarin tuaj për të krijuar kohë për familje, udhëtime por edhe të shtuna dembele. Kjo gjë do t’ju ndihmojë juve shumë!
Praktikoni kujdesin për veten
Këtë vit, më shumë se kurrë, investoni në shëndetin tuaj emocional dhe mendor përmes këshillimit, leximit, konsultimit, udhëzimeve të ndryshme ose ushtrimeve të ndërgjegjësimit. Rrisni vetëdijen tuaj duke marrë vlerësime të personalitetit, ndihmë për zgjidhjen e konflikteve ose thjesht kohë pas kohe kaloni një ditë larg zhurmës, në vetmi. Mos hezitoni të planifikoni një ditë në muaj si një ditë pushimi ose argëtimi spontan!
Mos harroni shëndetin fizik
Këtë vit diciplinohuni dhe ushqehuni edhe më shëndetshëm. Shtoni në rutinën tuaj ndonjë aktivitet fizik. Ecjen, vrapimin, yoga apo fitnesin. Mos harroni të konsumoni sa më shumë ujë. Nëse gëzoni shëndet të plotë ju jeni në gjendje të punoni më fortë për t’i arritur gjitha synimet tuaja. Shëndeti duhet të jetë gjithmonë prioritet.
Vit te sukseshem? Bëni një plan financiar
Pa marrë parasysh sa  i madh apo i vogël është buxheti juaj personal apo familjar, juve ju duhet një plan finaciar në mënyrë që të keni një vit të suksesshëm. Menaxhoni financat tuaja në mënyrë që të mund të mbuloni më shumë me to. Kur ta dini se ku destinohen parat tuaja gjërat rrjedhin më lehtë. Një plan finacaiar gjeneral për 1 vit, si dhe planet e vogla mujore do të ju ndihmojnë shumë.
Kërkoni ndihmë
Që qëllimet tuaja t’i realizoni me sukses ketë vit mund të keni nevojë të kërkoni ndhimë. Mos hezitoni të pyesni familjarët dhe miqtë tuaj të afërmë t’ju gjinden në rast nevoje. Të gjithë ndonjëherë kemi nevojë të na zgjatet një dorë e ndihmës dhe s’ka asgjë të keqe. Prandaj këtë vit hapni zemrën, ruani afërsinë me njerëzit dhe falni dashuri. Pozitiviteti padyshim se do t’ju drejtojë drejt një viti të mirë.
Menagjimi i Stresit


				
			Menagjimi i Stresit – Pesë teknika. Fatkeqësisht stresin e kemi të gjithë pjesë të jetës tonë të përditshme. Mirëpo në mënyrë që ai të mos na shkatërrojë duhet të gjejmë mënyra se si ta menaxhojmë atë.
Ka teknika të ndryshme, nga më të thjeshtat, për ta menaxhuar stresin, të cilat rekomandohen edhe nga psikologët. Ju takon juve të eksploroni dhe të shikoni se cila teknikë ju përshtatet më shumë. Si fillim ndiqni këto këshilla të thjeshta që ne po ju rekomandojmë.
Shmangni pyetjen ‘Po sikur..’
Pa marrë parasysh problemin me të cilin po ballafaqoheni, ju duhet të shmangni mendimin për më të keqen. Pra, mos ja shtoni vetës stresin me pyetjen ‘Po sikur..’. Kjo pyetje vetëm se do ta rrisë stresin për ju.
Prandaj mos mendoni skenarët më të këqija në kokën tuaj por shikoni anët e mira në secilën situatë.
Mbani qëndrim pozitiv
Qëndrimi pozitiv është gjëja më e mirë që mund të bëni për vetën edhe për shëndetin tuaj mendor. Qëndrimi pozitiv është arma më e fuqishme për ta luftuar stresin.
Prandaj krejt çka ju duhet është mendimi pozitiv dhe qëndrimi i tillë. Përpiquni të mendoni për gjërat e mira që keni arritur në jetë. Për kujtimet e mira dhe për ëndrrat që keni. Ato do ta reduktojnë stresin.
Flini mjaftueshëm
Menagjimi i Stresit është shumë i rëndësishëm. Rëndësia e gjumit në stabilitetin emocional është e padiskutueshme. Në anën tjetër kur përballemi me stresin, gjumi gjithmonë është i sulmuar.
Stresi ka tendenca të na lëjë pa gjumë. Megjithatë nuk duhet të dorëzohemi. Duhet të kërkojmë mënyra që ta përmbushim vetën me gjumë. Rregullojeni ambientin tuaj të gjumit, largoni telefonin dhe pini gjithmonë një çaj kamomil para gjumit.
Merrni frymë thellë!
Sado që ju tingëllon e thjeshtë, frymarrja ju ndihmon në menaxhimin e stresit. Saherë që ndiheni të mbingarkuar me stres praktikoni ushtrime të frymarrjes së thellë. Ekspertët sygjerojnë të praktikohet edhe joga apo meditimi.
Aktivitete të tilla ju relaksojnë trurin. Frymarrja e thellë lufton stresin. Prandaj e gjitha që ju duhet është të merrni frymë thellë dhe ta lëshoni ngadalë. Kaloni kohë në ambiente të qeta dhe kujdesuni për vetën.
Kufizoni sasinë e kafeinës që konsumoni
Konsumimi i kafeinës stimulon lëshimin e adrenalinës, e cila nga ana tjetër shkakton mekanizmat e mbijetesës së luftës ose të vdekjes. Përballë rrezikut, trupi sakrifikon të menduarit racional në favor të një reagimi të shpejtë.
Me kafeinën, truri dhe trupat tanë nën stres nuk janë në gjendje të kontrollojnë veten siç duhet. Kjo gjendje nuk është normale dhe duhet të shmanget. Prandaj nëse jeni të stresuar shmangni përdorimin e kafës. Sa më shumë ujë dhe çajra qetësues.
Sekreti i lumturise


				
			Sekreti i lumturise? Të darkosh i shoqëruar nga miqtë, partneri apo familja ju bën mirë për trupin dhe shëndetin mendor.
Kjo është treguar nga një studim që vërteton atë që njerëzit e dinë që prej moti: “Të jetosh në shoqëri me njerëz të tjerë ju bën më të lumtur.” Ka nga ata që duan të hanë në vetmi, të shtrihen në kolltuk me TV-në ndezur … A është kjo lumturi e vërtetë? Personat që e bëjnë diçka të tillë tonë se po. Megjithatë, sipas studiuesve, të hani rregullisht vetëm nuk është aspak diçka pozitive. Nëse bëhet për një kohë të gjatë ndikon në shëndetin mendor dhe atë fizik.
Studimet konfirmojnë atë që e kemi ditur prej kohësh
Kjo është konfirmuar nga një studim i Oxford Economics i marrë në konsideratë nga Guardian. Studiuesit vëzhguan 8,250 qytetarë britanikë dhe ndërtuan një “tregues të mirëqenies”. Ky tregues u bazua në shumën e një numri të pikëve që i atribuoheshin cilësisë së gjumit, kënaqësisë seksuale, sasisë së kohës së lirë dhe frekuencës së sa herë hani të shoqëruar.
Hulumtimi tregoi se ata që hanë vetëm shënojnë 7.9 pikë më pak, për sa i përket lumturisë. Ky lloj treguesi është i aplikueshëm edhe për vende të tjera.
Shtoni një vend më shumë në tavolinën tuaj
Me sa duket, të  ngrënit në shoqëri të të tjerëve, i bën njerëzit më të lumtur dhe të ndihen më mirë me veten e tyre. Robin Dunbar, profesor i antropologjisë dhe psikologjisë në Universitetin e Oksfordit, punoi në studim dhe shpjegoi se “ende nuk e dimë” përse njerëzit që hanë së bashku janë më të lumtur.
Ajo që dihet me siguri është se dreka me të tjerët, rreth një tryeze, favorizon lëshimin e endorfinës në tru (hormoni i lumturisë). Kjo prodhon një ndjenjë të lartë mirëqenieje tek ne. Ky ritual social është thelbësor për jetën tonë kaotike dhe të ngjeshur.
Qënie sociale
Grekët e lashtë thoshin se njeriu është një qënie sociale. Sot, studime të tjera konfirmojnë se marrëdhëniet tona të drejtëpërdjrejta në disa raste mund të jenë çështje “jeta a vdekje.” Një analizë e 148 studimeve epidemiologjike disa vjet më parë u përpoq të kuptonte se cilët janë faktorët që favorizojnë jetëgjatësinë.
Rezultati ishte: “Njerëzit me marrëdhënie sociale më të forta kanë 50% shans më të madh mbijetese pas një ataku kardiak, sesa ata me marrëdhënie sociale të dobët.”
Me pak fjalë, kur rrethohi nga njerëz, ndani vaktet tuaja me ta, shoqëroni tavolinën me biseda dhe të qeshura, ushqimi do t’ju shijoj më shumë dhe do jeni sigurisht më të lumtur dhe ky mund të jetë sekreti i lumturise tuaj.
Qysh me përgatitë puding orizi me një recetë të thjeshtë?


				
			Qysh me përgatitë puding orizi me një recetë të thjeshtë? Nje recete aq sa e thjeshte edhe e shijshme. Koha qe kerkon per pergatitje eshte me pak se 30 minuta, e megjithate do t\’ju shijoj se tepermi.
Përbërësit për puding orizi:

1 litër qumësht
1 gotë sheqer pluhur
1 lugë gjelle niseshte misri
1 gotë caj oriz
1 gotë caji krem qumështi
1 sheqer vanillë
luleshtrydhe

​Përgatitja:
Në tenxhere vendoset orizi i pastruar dhe i shtohet 1.5 gota ujë. Orizi lihet aty derisa të zbutet, pastaj i shtohet 1 litër qumësht dhe trazohet me kujdes. Pasi fillon të vlon ulet temperatura dhe në temperaturë të ulët lihet 15 minuta. Shtohet kremi, sheqeri dhe zihet për 5 minuta te tjera. Duke i shtuar pak ujë shtohet edhe nishestja dhe zihet per rreth 3 minuta me teper. Pudingu ndahet në tasa të vegjël dhe zbukurohet me luleshtrydhe.
Provojeni ta shoqeroni me nje pije me gaz, ose ne te kundert me leng te fresket frutash. Jo gjithnje e domosdoshme, por perben nje kombinim interesant. Nese deshironi mund ta shoqeroni edhe me alkol, do t\’ju sugjeroja Disaronon si pije alkolike e embel e bere nga bajamet. Ju befte mire!
Qysh me e shmangë dhimbjen nga këpucët?


				
			Disa lloje të këpucëve nuk janë shumë të përshtatshme, duke shkaktuar kështu dhimbje të këmbëve.
1.Parandaloni fërkimin dhe shfaqjen e ‘fluskave’ që mbushen me ujë në këmbë, duke lyer këmbët me deodorant stik.

2.Aplikoni pudër të bebave në këmbë për të reduktuar djersitjen.

3.Vendosni silikonë për këpucë për të lehtësuar presionin e tepërt në disa pjesë të këmbës.
Janjeva, qyteza pa dalje dhe me vetëm një hyrje


				
			Janjeva ndodhet në lindje të Komunës së Lipjanit. Karakteristika kryesore e kësaj qytetze është se ka vetëm një hyrje dhe nuk ka asnjë dalje.
Përveç kësaj karakteristike infrastrukturore, kjo qytezë ka edhe shumë veçori të tjera që do t’ju lënë gojëhapur nëse e vizitoni. Kisha e Shën Nikollës, shtëpia e Shtjefën Gjeçovit e dhjetëra shtëpi të tjera qindravjeçare. Këto janë disa gjërat e veçanta që do t’i shihni nëseshëtisni rrugëve me kalldrëm të Janjevës. Në një distancë prej 17 kilometrash nga Prishtina ju mund të eksploroni gjurmët e njërës nga qytezat më të vjetra në Kosovë.
Qyteza e argjendit
Janjeva konsiderohet se është një vendbanim i lashtë, që daton që prej shek. IV. Megjithatë, në dokumentet e shkruara përmendet që prej shek. XIV, në vitin 1303. Siç thonë dokumentet para 700 vjetëve, Janjevën e kanë krijuar si koloni të tyre tregtarët dhe xehetarët e ardhur nga Raguza (Dubrovniku) dhe Kotori. Ata hapën aty disa miniera ari e argjendi. Mirëpo, përveç argjendit, Janjeva shquhet edhe për një vlerë tjetër, që është multietniciteti. Në Janjevë jetojnë disa komunitete: shqiptarë, turq, kroatë, romë, ashkalinj si dhe disa banorë boshnjakë.
Të gjitha këto komunitete bashkjetojnë në paqe dhe tolerancë, pa marrë parasysh dallimet etnike dhe fetare që kanë mes tyre. Janjeva të rrëmben zemrën menjëherë sapo e sheh.
Vendi që ruan kujtimin për Shtjefën Gjeçovin
Shtëpia Muze e Shtjefën Gjeçovit (1874 – 1929) është një nga atraksionet e Janjevës. Kjo qytezë është vendlindja e veprimtarit të shquar të lëvizjes atdhetare shqiptare, që ishte prift, etnograf dhe arkeolog. Kryevepra madhore e Shtjefën Gjeçovit, “Kanuni i Lekë Dukagjinit”(1933), është përmbledhje, por edhe një përmendore e ligjit zakonor shqiptar.
Dihet tashmë se shqiptarët kanë jetuar për shumë vite bazuar në këtë ligj. Duke vizituar Janjevën, mund të mësoni më tepër për këtë veprimtar dhe të shihni nga afër shtëpinë ku ka jetuar ai.
Fatkeqësisht, edhe pse është hapur si muze, aty nuk gjenden shumë eksponate. Megjithatë, do t’ju shërbejë për të krijuar një ide se në çfarë kushtesh është rritur dhe ka jetuar ai.
Kulti fetar që tërheq vizitorë në Janjevë
Një nga monumentet më me vlerë në Janjevë është një kishë e vjetër. Në lagjen që njihej si Varosh, ndodhet Kisha e Shën Nikollës, e vetmja kishë ortodokse që ende vepron në qytet.Ikonostasi mendohet të jetë punuar nga një mjeshtër i Dibrës së Maqedonisë Veriore. Kisha tradicionalisht i ka shërbyer kongregacionit ortodoks serbë nga Prishtina. Ndërtesa është drejtkëndëshe, e ngritur nga gurë të përpunuar dhe ka një brendi të përforcuar mire me shtylla rreth altarit.
Hyrja kryesore e kishës gjendet nga ana perëndimore dhe është e dekoruar me trëndafila e forma gjeometrike. Kubeja nga ana tjetër i është shtuar strukturës në vitin 1990. Sulmet ndaj kishës në vitin 2004 i shkaktuan dëme serioze duke e zhveshur atë në tulla dhe gurë. Më pas dritaret, dyert dhe kulmi iu rindërtuan në tërësi. Kjo i dha mundësi rifillimit të mbajtjes së meshës në vitin 2010. Kisha është e hapur për vizitorët çdo pasdite.
Qysh me përgatit bakllava me arra, bajame, lajthi dhe fistikë?


				
			E kush nuk e pëlqen bakllavanë. Sidomos një bakllava me arra. Në këtë recetë ju sugjerojmë t’i shtoni shije ëmbëlsirës tuaj të preferuar. Nëse ndiqni udhëzimet, ëmbëlësira do të jetë tejet e shijshme.

Përbërësit për bakllava me arra

200 gr arra të bluara;
200 gr bajame të bluara;
200 gr lajthi të bluara;
200 gr fëstëkë jo të njelmët të bluar;
vaj apo gjalpë të shkrirë.

Përgatitja
Për të përgatitur bakllava me arra së pari nxehni furrën në 150 gradë Celsius. Në fundin e lyer me vaj të kallëpit radhisni tri petë – shtrijeni petën e parë, me ndihmën e brushës lyeni me vaj apo me gjalpë të shkrirë, shtrijeni petën e dytë, lyeni me vaj, shtrijeni petën e tretë, lyeni dhe qitni arrat. Shtrijeni petën dhe përhapni lajthitë pastaj petën dhe bajamet, petën dhe fëstëkët dhe kështu me radhë radhisni, varësisht nga ajo sa të madhe bakllavanë e dëshironi. Çdo petë lyejeni me vaj apo me gjalpë. Në maje shtrini sërish tri petë dhe spërkatni apo lyeni me vaj. Me thikë të hollë të mprehtë priteni bakllavanë në formë rombi apo katrori. Piqeni bakllavanë në furrën e nxehur 30-40 minuta, përkatësisht derisa peta të marrë ngjyrën e bukur të artë-të verdhë.

Ndërkohë përgatisni sherbetin

1 kg sheqer,
lëng nga gjysmë limoni,
2 lugë të vogla mjaltë të shndritshëm;
7,5 dl ujë.


Sheqerin dhe ujin zini 10 minuta. Shtoni lëngun e limonit dhe mjaltin. Përzieni sherbetin në valë dhe në mënyrë të barabartë qiteni sipër bakllavasë së gatshme, ende të nxehtë. Ftoheni një herë në temperaturë dhome pastaj futeni në frigorifer. Më së miri është ta shërbeni të nesërmen.
Qysh me pozu për fotografi?


				
			1.Opcioni më i mirë gjatë bërjes së fotografive në fytyrë është mënjanimi i fotove me fytyrën drejtë.

Nëse bëni foto me fytyrë drejt kamerës atëherë nuk do të ketë hije, duke bërë që fytyra të duket më e gjërë dhe do të dukeni sikur keni ca kilogram më tepër.
Gjeni pozicionin pak më larg nga kamera, në mënyrë që të krijohet hije në hundë dhe njërën anë të fytyrës.
Ulni pak mjekrrën, sepse nëse e mbani shumë lartë atëherë fotografia do të duket shumë jonatyrale.
Lëvizni kokën gjatë fotove, por mbajeni gjithmonë në atë pozicion që ndiheni komod që të mos duket foto e ‘forcuar’.




2.Nëse duhet të bëni foto me fytyrë drejtë, atëherë kamera duhet të fokusohet tek sytë.

Mbani sytë hapur, duke mënjanuar lëshimin e kapakëve të syve pasi që do të dukeni të lodhur.
Mbyllni sytë për disa sekonda para se të bëni foton, që të shmangni mbylljen e tyre gjatë bërjes së fotografisë.




3.Asgjë nuk e prish fotografinë më shpejtë se sa një buzëqeshje jo natyrale.

Buzëqeshni me dhëmbë.
Lagni me ujë buzët para se të buzëqeshni në fotografi, apo aplikoni balsam për buzë, pasi që kjo do ti jap pak më shumë dritë fytyrës suaj.
Kokrra të shtypura tërshëre me kakao dhe gjalpë kikiriku


				
			Nëse doni të ushqeheni shëndetshëm provni këro kokrra të shtypura tërshëre me kakao dhe gjalpë kikiriku. Ju nevojiten vetëm disa minuta para se të shkoni të flini gjumë që të përgatitni këtë racion, ndërsa në mëngjes kur të zgjoheni do të keni kafjall të mrekullueshëm!
Përbërësit për kokrra të shtypura tërshëre me kakao dhe gjalpë kikiriku

100 g kokrra të shtypura tërshëre;
1,5 lugë fara chia;
200 ml qumësht bajameje apo tërshëre;
0,5 lugë kakao pluhur;
1 lugë gjalpë kikiriku.

Përgatitja

Të gjithë përbërësit, pos gjalpit të kikirikut, qitni në një enë të vogël dhe përzieni mirë dhe fusni në frigorifer të qëndrojnë gjatë natës. Në mëngjes shtoni një lugë gjalpë kikiriku, përzieni mirë dhe kënaquni. Për dekorim mund të shtoni sipër disa copë pemësh me kokrra. Ju bëftë mirë!

A e dini se…
Një racion ose rreth 8 lugë tërshërë, i jep trupit tuaj 15% të sasisë së rekomanduar ditore të proteinave. Mos harroni për vitaminën E, antioksidantët dhe glutaminën, të cilat ndihmojnë në rigjenerimin e fibrave të muskujve më shpejt. Tërshërët përmbajnë beta-glukan, e cila ul sheqerin në gjak. Efekti i tyre përmirësohet me praninë e vitaminës C. Nuk është plotësisht e rastësishme që mëngjesi shpesh kombinon lëngun e portokallit me tërshërën. Tërshëra është e pasur me karbohidrate dhe siguron më shumë energji për trupin. Rekomandohet të konsumoni një tërshërë pak të thatë, pasi do të ndjeheni të plotësuar për një kohë më të gjatë, duke shmangur nevojën për ushqime të tjera.